Studiedekanvedtak 20 november 2020:

Vi har kommet oss godt gjennom dette semestret, men koronasituasjonen har påvirket undervisningen i ulik grad. I det siste har situasjonen i samfunnet blitt enda tyngre. Som følge av dette skal følgende to punkter tas inn i sensorveiledningene for eksamen høsten 2020:

1. En beskrivelse av hvordan situasjonen konkret har påvirket undervisningen i det aktuelle faget.

2. Denne føringen til sensorene på et sted det passer inn: "Pandemien har gjort den generelle studiesituasjonen svært krevende dette semestret. Karaktersettingen skal ta hensyn til dette. Enhver tvil om karakteren skal falle ut til kandidatens fordel."

I fag med standardisert veiledning kan dette gjøres på den måten det er hensiktsmessig, gjennom lenke til tilsvarende tekst på semestersiden eller liknende. Jeg ber om at dere også orienterer sensorene i forbindelse med sensormøter ol.

vennlig hilsen

Tarjei Bekkedal

studiedekan